NORAKSTS

|  |  |
| --- | --- |
| 27.02.2025. | Nr.3/19 |

**garāžu ēkas Jāņa Čakstes bulvārī 15A, Jelgavā**

**183/1139 domājamo daļu pārdošana atkārtotā izsolē**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības domes 2024. gada 28. novembra lēmumu Nr.15/17 “Garāžu ēkas Jāņa Čakstes bulvārī 15A, Jelgavā 183/1139 domājamo daļu atsavināšana”, pārdošanai 2025. gada 27. janvāra mutiskā izsolē ar augšupejošu soli tika nodotas nekustamā īpašuma ar kadastra numuru 09005050454 Jāņa Čakstes bulvārī 15A, Jelgavā (turpmāk – Ēka), kas sastāv no garāžu ēkas ar kadastra apzīmējumu 09000050454001, Jelgavas valstspilsētas pašvaldībai piederošās 183/1139 domājamās daļas (garāža Nr. 4 ar platību 17,1 m2, telpu grupas kadastra apzīmējums 09000050454001004), ar nosacīto cenu (izsoles sākumcenu) 5000,00 *euro* (pieci tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 500,00 *euro* (pieci simti *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz Ēkas 183/1139 domājamo daļu pirmo izsoli pretendenti nepieteicās un Jelgavas valstspilsētas pašvaldības Izsoles komisija 2025. gada 24. janvārī pieņēma lēmumu Nr. 1/5 “Garāžu ēkas Jāņa Čakstes bulvārī 15A, Jelgavā 183/1139 domājamo daļu izsoles atzīšana par nenotikušu”.

Publiskas personas mantas atsavināšanas likuma 32. panta pirmās daļas 1. punktā noteikts, ka pēc pirmās nesekmīgās izsoles var rīkot otro izsoli ar augšupejošu soli, pazeminot izsoles sākumcenu ne vairāk kā par 20 procentiem.

Jelgavas valstspilsētas pašvaldības īpašuma atsavināšanas komisija 2025. gada 6. februārī pieņēma lēmumu Nr. 2/10 “Garāžu ēkas Jāņa Čakstes bulvārī 15A, Jelgavā 183/1139 domājamo daļu (garāža Nr.4) pārdošana atkārtotā izsolē” rīkot Ēkas 183/1139 domājamo daļu atkārtotu (otro) izsoli ar augšupejošu soli, pazemināt izsoles sākumcenu par 20 (divdesmit) procentiem un noteikt nosacīto cenu 4000,00 *euro* (četri tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 400,00 *euro* (četri simti *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 32. panta pirmās daļas 1. punktu, Jelgavas valstspilsētas pašvaldības domes 2024. gada 28. novembra lēmumu Nr. 15/17 “Garāžu ēkas Jāņa Čakstes bulvārī 15A, Jelgavā 183/1139 domājamo daļu atsavināšana”, Jelgavas valstspilsētas pašvaldības Izsoles komisijas 2025. gada 24. janvāra lēmumu Nr. 1/5 “Garāžu ēkas Jāņa Čakstes bulvārī 15A, Jelgavā 183/1139 domājamo daļu izsoles atzīšana par nenotikušu” un Jelgavas valstspilsētas pašvaldības īpašuma atsavināšanas 2025. gada 6. februāra lēmumu Nr. 2/10 “Garāžu ēkas Jāņa Čakstes bulvārī 15A, Jelgavā 183/1139 domājamo daļu (garāža Nr.4) pārdošana atkārtotā izsolē”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt nekustamā īpašuma ar kadastra numuru 09005050454 Jāņa Čakstes bulvārī 15A, Jelgavā (turpmāk – Ēka), kas sastāv no garāžu ēkas ar kadastra apzīmējumu 09000050454001, Jelgavas valstspilsētas pašvaldībai piederošās 183/1139 domājamās daļas (garāža Nr. 4 ar platību 17,1 m2, telpu grupas kadastra apzīmējums 09000050454001004), pārdodot tās mutiskā izsolē ar augšupejošu soli.
2. Noteikt Ēkas 183/1139 domājamo daļu pārdošanas nosacīto cenu (izsoles sākumcenu) cenu 4000,00 *euro* (četri tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 400,00 *euro* (četri simti *euro*, 00 centi), reģistrācijas maksu 50,00 *euro* (piecdesmit *euro*, 00 centi)un maksimālo nomaksas termiņu – piecus gadus.
3. Apstiprināt Ēkas 183/1139 domājamo daļu izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot Ēkas 183/1139 domājamo daļu izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 27. februārī